b'\n_START_ARTICLE_\nIlmari Niemel\xc3\xa4inen\n_START_PARAGRAPH_\nHeikki Ilmari ("Immu") Niemel\xc3\xa4inen (16. joulukuuta 1910 Jyv\xc3\xa4skyl\xc3\xa4 \xe2\x80\x93 28. toukokuuta 1951 Helsinki) oli suomalainen arkkitehti, uimahypp\xc3\xa4\xc3\xa4j\xc3\xa4 ja olympiamitalisti._NEWLINE_Niemel\xc3\xa4inen voitti Lontoon 1948 kes\xc3\xa4olympialaisten taidelajien kaupunkisuunnittelusarjassa pronssia Kemin urheilukeskussuunnitelmallaan. H\xc3\xa4n osallistui uimahypp\xc3\xa4j\xc3\xa4n\xc3\xa4 Berliinin 1936 olympiakisoihin, jossa h\xc3\xa4n sijoittui ponnahduslautahypyiss\xc3\xa4 13:nneksi ja kerroshypyiss\xc3\xa4 14:nneksi, sek\xc3\xa4 Lontoon 1948 kisoihin, jossa h\xc3\xa4n sijoittui kerroshypyiss\xc3\xa4 19:nneksi. Uimahyppyjen Pohjoismaiden mestaruuden h\xc3\xa4n voitti 8 kertaa ja Suomen mestaruuden 30 kertaa. Urheilu-urallaan h\xc3\xa4n edusti Helsingin Uimareita._NEWLINE_Arkkitehtina Niemel\xc3\xa4inen on suunnitellut muun muassa uimaloita ja urheilukeskuksia.'